**ТЕХНИЧЕСКА СПЕЦИФИКАЦИЯ**

**по обособена позиция 1**

За открита процедура за сключване на рамкови споразумения на Централния орган за покупки с предмет:

„**Доставка на автомобилно гориво чрез карти за безналично плащане, смазочни материали за автомобили и автокозметика”,**

Обособена позиция 1: „Доставка на автомобилни горива чрез карти за безналично плащане“.

Прогнозна стойност – 100 000 000 (сто милиона) лева без ДДС;

**1.1.Предмет.** Обособената позиция обхваща доставка на следните видове горива:

1. Автомобилни бензини;

2. Горива за дизелови двигатели.

3. Газ пропан-бутан.

CPV: 09100000 Горива, съгласно номенклатурата на Класификатора на обществените поръчки.

Всички участници по обособена позиция 1 следва да предложат в офертите като задължителен минимум доставка на:

1. Дизелово гориво;

2. Автомобилно гориво А95H;

3. Автомобилно гориво А98H или A100.

4. Газ пропан-бутан.

Освен горепосочените задължителни горива, участниците могат да предложат и други горива за дизелови двигатели и автомобилни бензини с подобрители, които предлагат в своите обекти.

**1.2.Количество.** Конкретните количества ще се определят в периода на изпълнение на рамковите споразумения и ще зависят от текущите нужди на отделните администрации и в рамките на утвърдените им бюджети.

**1.3**. **Качество.** Доставяните автомобилни горива (бензин и дизел) трябва да отговарят на изискванията за качество съгласно Приложение № 1 към чл. 6, т. 1 и Приложение № 2 към чл. 6, т. 2 от Наредбата за изискванията за качеството на течните горива, условията, реда и начина за техния контрол (Приета с ПМС № 156 от 15.07.2003г.), както и на всички други приложими изисквания на действащата нормативна база в България.

1.4. Цена. Цените на предлаганите горива се формират, като от техните публични цени, обявени от участника и валидни за съответния търговски обект към момента на зареждането се приспадне съответната отстъпка в процент, съгласно сключения със съответния възложител договор.

**1.5.****Търговски обекти (бензиностанции)**

Доставката на горивата по обособена позиция 1 ще се извършва в търговските обекти на участниците, разположени на територията на Република България. Участниците следва да разполагат с развита търговска мрежа за горива на територията на цялата страна, където да се предлагат всичките видове горива, предмет на настоящата поръчка.

Обектите (бензиностанциите) на участниците трябва да са включени към система за безналично картово разплащане чрез електронни карти и регистриране на заредените горива.

Участникът трябва да разполага с един или няколко търговски обекта /бензиностанции/, в поне 15 областни града като обектите в съответния областен град **заедно или поотделно** да отговарят на следните условия:

* намират се в населеното място – административен център на областта или на разстояние не по-голямо от 25 км от него;
* осигуряват възможност за зареждане на дизелово гориво, бензин А95Н, бензин А98Н/А100, газ пропан - бутан;
* да са с работно време 7 дни в седмицата и 24 часа в денонощието.

Всички обекти, посочени от участника в Образец № 2а от документацията за участие следва да обслужват система за безналично плащане с електронни карти.

Участникът трябва да представи Декларация-списък с бензиностанции за доказване на териториално покритие в съответствие с Образец № 2а от документацията за участие в процедурата.

**1.6. Електронни карти**

Електронните карти следва да бъдат издавани безвъзмездно, като възложителите не заплащат месечни такси за обслужване на картите и такси за транзакции и покупки. Изпълнителят следва да предвиди и да съобрази тези условия в ценовото си предложение.

Възложителят ще предостави на изпълнителя, с когото е сключил договор за доставка на горива, списък на автомобилите с право да зареждат, с посочени регистрационните им номера, марка и модел на МПС, вид гориво и всяка друга информация, необходима за издаването на електронна карта на всяко МПС.

**1****.7. Място за изпълнение**

Местата на изпълнение на доставките по рамковото споразумение са на територията на цялата страна в търговските обекти на изпълнителите и конкретизирани в договорите, сключени въз основа на рамковото споразумение между индивидуалните възложители и изпълнителите на съответните договори.